मख’नो गोनांआ बेसोदि सासे सोलोंथाइ गोनां सुबुं आबो बिदि आखाइनि हाबाखौ मावनानै दिनथिनो हानाया गोरलै नंङा। मानोना मुलुग दरबाराव बिथां पानेसर दैमारि बादि आखा-आफा सुंबुंखौ जोबोर खम नुनो मोनो। नाथाय दासिमबो बिथांनि  बानायनाय मुसुखाफोरखौ दोननो जायगा मोजां  गैया।    दैमारीआ  फोरमायबावदोंदि बे खामानिखौ जुदि मोजां आं जायगा मोनोबा गोबां सुबुंखौ फोरोंलांगोन आरो सोलोंनानै बे जोंबो गावखौ जिउ खुंनो हानाय राहाबो दं। गोबां सोलोंग्राफोर फैदोंमोन नाथाइ मोजां जायगा गोयैनि थाखाय फोरोंनो हायाखै। लोगोसेनो बिथांआ फोरमाय बावोदि जायनि बेसेनआ 800 रांनिफ्राय जागायनानै लाख रांसिम सौहैयो आरो गोबां गोजान गोजान जायगानि मानसिफोरा बर’ हारिमुजों लोब्बा गोनां हारिमुवारी दामजुफोरखौ बायनानै लाफैयो होन्नानै मिथि होयो । लोगोसेनो बेखौ मोनसे दिन्थिफुंसालि (Museum) बानायना दोननोबो हायो होनना फोरमायो। पानेसर दैमारिया नामदोनदों जोहोलाव कारखाना(Jwhwlao Industry) गावनि आखाइजों बानायनाय हारिमुवारी दामजुफोरखौ आथिखालाव बे खारखानायावनो दोनथुमखुलि महरै लाखिनाय जादों होन्नानै बुङो।